Веселин Ханчев
Изкуство

chitanka.info

Върху древния камък зелен

малко каменно гущерче има.

То лежи и в горещия ден,

то не бяга и в лютата зима.

От столетия спи си така,

сякаш само за миг е заспало.

Бих целунал онази ръка,

що е ваяла малкото тяло.

Тя така е поставила там

своя мъничък гущер изваян,

че и грозният камък голям

покрай него останал е траен.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.